Realitatea alternativă a lui Donald Trump. Președintele SUA prezintă date economice și insistă că cele precedente au fost înclinate „voit” către Biden
Președintele american Donald Trump a prezentat la Casa Albă statistici economice ”alternative” care dovedesc, în opinia sa, că datele oficiale au fost falsificate ”voit” în favoarea predecesorului său Joe Biden. Prezentarea vine la scurt timp după ce liderul SUA a destituit-o pe directoarea principalei Agenții publice de statistică a locurilor de muncă, BLS, Erika McEntarfer.